|  |  |  |
| --- | --- | --- |
| **Bosna i Hercegovina** | JU CSR Logo.jpg | **Bosnia and Herzegovina** |
| **Federacija Bosne i Hercegovine** | **Federation of Bosnia and Herzegovina** |
| **Unsko-Sanski kanton** | **Una-Sana canton** |
| **JU CENTAR ZA SOCIJALNI RAD**  **CAZIN** | **PI CENTRE FOR SOCIAL WORK**  **CAZIN** |
|  |  |
| Ul. 505. Viteške 38/a, 77220 Cazin; Tel/Fax: +387 37 514 439; Tel: +387 37 512 103;E-mail:info@csrcazin.com | | |

**PLAN RADA JU CENTAR ZA SOCIJALNI RAD ZA 2025. GODINU.**

**Broj:01/30-31/257**

**Dana, 09.01.2025.godine**

Sadržaj

[1. UVOD 1](#_Toc188878885)

[1.1. CILJEVI CENTRA 1](#_Toc188878886)

[1.2. ZADACI CENTRA 2](#_Toc188878887)

[**1.2.1. Zakoni** 2](#_Toc188878888)

[**1.2.2. Uredbe i Odluke** 3](#_Toc188878889)

[**1.2.3. Pravilnici** 4](#_Toc188878890)

[**4. Uputstva** 4](#_Toc188878891)

[**1.2.5. Interna pravila i propisi** 5](#_Toc188878892)

[2. KONTINUIRANI POSLOVI 6](#_Toc188878893)

[2.1. IZVRŠAVANJE ZAKONA 6](#_Toc188878894)

[2.1.1. Dječiji dodatak 7](#_Toc188878895)

[2.1.2. Dječija nedjelja 8](#_Toc188878896)

[2.1.3. Porodični zakon FBiH 9](#_Toc188878897)

[2.1.4. Hraniteljstvo 10](#_Toc188878898)

[2.1.5. Maloljetnici u sukobu sa zakonom 11](#_Toc188878899)

[2.1.6. Zaštita osoba sa duševnim smetnjama 13](#_Toc188878900)

[2.1.7. Nasilje u porodici 13](#_Toc188878901)

[2.1.8. Zakon o ličnom imenu 14](#_Toc188878902)

[2.1.9. Zakon o matičnim knjigama 15](#_Toc188878903)

[2.2. IZVRŠAVANJE DRUGIH PROPISA 16](#_Toc188878904)

[2.2.1. Uredba o primjeni odgojnih preporuka prema maloljetnicima 16](#_Toc188878905)

[2.2.2. Naknada za treće i svako naredno živorođeno dijete 16](#_Toc188878906)

[2.2.3. Pravo na sufinansiranje troškova prevoza učenika srednjih škola u Gradu Cazin 16](#_Toc188878907)

[2.2.4. Zakon o roditeljima njegovateljima u Federaciji Bosne i Hercegovine 17](#_Toc188878908)

[3. DRUGI KONTINUIRANI POSLOVI 18](#_Toc188878909)

[3.1. PROJEKTI CENTRA 18](#_Toc188878910)

[1.2. ZAPOŠLJAVANJE, STRUČNA USAVRŠAVANJA I EDUKACIJE 18](#_Toc188878911)

[1.3. SUPERVIZIJA 19](#_Toc188878912)

[1.4. SARADNJA SA INSTITUCIJAMA I ORGANIZACIJAMA 19](#_Toc188878913)

[1.4.1. Policijska stanica Cazin 19](#_Toc188878914)

[1.4.2. Centar za mentalno zdravlje (CMZ) 19](#_Toc188878915)

[1.4.3. Ustanove socijalne zaštite 20](#_Toc188878916)

[1.4.4. Centar za razvoj inkluzivnih praksi (CRIP) 20](#_Toc188878917)

[1.4.5. Osnovne i srednje škole 20](#_Toc188878918)

[1.4.6. Nevladine organizacije i udruženja 20](#_Toc188878919)

[1.5. PROMOCIJA HRANITELJSTVA 21](#_Toc188878920)

[1.6. UNAPREĐENJE INFORMATIČKO TEHNIČKE OPREMLJENOSTI 21](#_Toc188878921)

[1.7. OBILJEŽAVANJE ZNAČAJNIH DATUMA 22](#_Toc188878922)

[1.8. PROMOCIJA CENTRA KROZ MEDIJE 22](#_Toc188878923)

# UVOD

## CILJEVI CENTRA

Centar sa svojim zaposlenicima, koji čine interdisciplinarni stručni tim, u čijem sastavu djeluju profesionalci iz oblasti socijalnog rada, socijalne pedagogije, psihologije, psihoterapije, logopedije prava i ekonomije, ima osnovnu misiju da doprinosi izgradnji zajednice pružanjem mjera i usluga socijalne i porodično pravne zaštite svojim građanima, sa svim svojim mogućnostima i kapacitetima. Centar u skladu sa svojim mogućnostima i kapacitetima, obezbjeđuje i pruža kvalitetnu i uspješnu neposrednu zaštitu pojedinaca i porodica, koji se nalaze u stanju socijalne potrebe. U radu su zastupljeni postupci, instrumenti i metode, čiji je cilj dijagnosticiranje, analiziranje i rješavanje slučajeva, za koji se ulože najveći dio vremena, energije i aktivnosti stručnih zaposlenika Centra.

Cilj svakog zaposlenika Centra, kao profesionalca, je postizanje što boljeg kvaliteta rada, te kvalitetno i uspješno pružanje usluga i zaštite svojim korisnicima, te samim tim i rješavanje socijalnih potreba. Pružajući oblike i usluge iz porodično-pravne i socijalne zaštite, regulišući veliki broj materijalnih davanja, Centar također, pruža i mnoge nematerijalne usluge. U domenu nematerijalnih usluga procedure su vrlo složene i pretpostavljale su specijalizovane usluge socijalnog, psihološkog, logopedskog, pedagoškog i pravnog rada.

U toku svog profesionalnog rada, te pružajući usluge, pomoć i zaštitu svojim korisnicima, Centar koristi multidisciplinarni i multimetodski pristup koji uključuje individualni rad, grupni socijalni rad i rad sa porodicom, te po potrebi i psihoterapeutski rad.

JU „Centar za socijalni rad“ planira u narednoj godini da građanima Grada Cazina, koji se nađu u stanju socijalne potrebe, pruži neposrednu socijalnu pomoć/zaštitu. Također, Centar kao organ starateljstva će, u okviru svojih aktivnosti koje proizilaze iz važećih materijalnih propisa, raditi na pružanju mjera i usluga porodično-pravne zaštite, te ima i obavezu da konstantno vodi brigu i pruža zaštitu maloljetnicima koji su usukobu sa zakonom.

Također, svoje aktivnosti će usmjeravati u pravcu postizanja i očuvanja najboljeg interesa svakog djeteta. Prije svega, kao i u dosadašnjem radu. Centar će obavljati svoje redovne poslove, te izvršavati zakonom utvrđene obaveze, nastojati unaprijediti kvalitet svog rada, prateći razvoj nauke i suvremenih metoda, te će nastojati isto primjeniti u svojoj praksi, a u okviru svojih mogućnosti, te će u skladu s istim nastojati da organizuje aktivnosti koje su od preventivnog značaja za oblast porodične i socijalne zaštite.

Kroz svoj rad i djelovanje u zajednici, a u skladu sa mogućnostima i raspoloživim sredstvima. Centar će nastojati da omogući, kako socijalnu, tako i porodičnu zaštitu osobama kojima je ista najpotrebnija, te da svojim aktivnostima i stručnim radom poboljša položaj najugroženijih kategorija stanovništva.

Centar će građanima Grada Cazina, pružati informacije o pravima koja mogu ostvariti iz oblasti socijalne i porodične zaštite, putem službi socijalne zaštite općina, a kroz sredstva Javnog informisanja, putem pisane štampe, radia, televizije, društvenih mreža, web portala, promocija i javnih gostovanja.

Također, zaposlenici će svojim djelovanjem na terenu kroz: rad u mjesnim zajednicama, porodičnim ambulantama, centrima za mentalno zdravlje, suradnjom sa školama, opštinama, udruženjima, nevladinim organizacijama, i drugim Javnim ustanovama, prikupljati informacije o osobama koje se, iz zdravstvenih ili nekih drugih razloga nisu u mogućnosti obratiti za pomoć Centru, te na temelju prikupljenih informacija poduzimati odgovarajuće aktivnosti u cilju njihove zaštite, a koje su u nadležnosti Centra.

Centar će raditi na unapređenju svojih aktivnosti, a svoj rad će prilagođavati potrebama korisnika socijalne i porodične zaštite, te će nastojati kroz unapređenje tehničke opremljenosti postići kvalitetniji i ekspeditivniji rad. Izradom odgovarajućih informacija i analiza, Centar će upoznavati Gradsku upravu, nadležno ministarstvo i nadležne institucije o aktuelnom stanju, kako bi kroz njihovu kadrovsku, tehničku i drugu pomoć i podršku, doprinijeli unapređenju našeg rada i poslovanja, a sve u cilju pružanja kvalitetnijih usluga krajnjim korisnicima.

## ZADACI CENTRA

Centar će u narednoj godini postupati prema Zakonima, Pravilnicima, Uredbama i Odlukama kao i Internim aktima Centra:

### **1.2.1. Zakoni**

Zakon o osnovama socijalne zaštite, zaštite civilnih žrtava rata i zaštite porodice sa djecom („Službene novine Federacije BiH“, broj: 36/99, 54/04, 39/06, 14/09, 17/11, 45/16 i 40/18),

Zakon o socijalnoj zaštiti, zaštiti civilnih žrtava rata i zaštiti porodice sa djecom (Službene glasnik USK-a broj: 5/00, 7/01, 11/14),

Zakon o zaštiti CŽR-a u FBiH („Službene novine FBiH“ BROJ 30/23)

Porodični zakon Federacije BiH („Službene novine Federacije BiH“, broj: 35/05, 41/05 i 31/14),

Zakon o zaštiti od nasilja u porodici („Službene novine Federacije BiH“, broj: 20/13),

Krivični zakon Federacije BiH („Službene novine Federacije BiH“, broj: 36/03, 37/03,21/04, 69/04, 18/05, 42/10, 42/11, 59/14, 76/14 i 46/16),

Zakon o krivičnom postupku Federacije BiH („Službene novine Federacije BiH“, broj:35/03, 37/03, 56/03, 78/04, 28/05, 55/06, 27/07, 53/07, 9/09, 12/10, 8/13 i 59/14),

Zakon o prekršajima Federacije BiH („Službene novine Federacije BiH“, broj 63/14),

Zakon o zdravstvenom osiguranju („Sl.novine FBIH“, br.30/97,7/02 i 70/08)

Zakon o zaštiti i postupanju sa djecom i maloljetnicima u krivičnom postupku („Službene novine Federacije BiH“, broj: 7/14),

Zakon o zaštiti osoba sa duševnim smetnjama („Službene novine Federacije BiH“, broj:37/01, 40/02, 52/11 i 14/13),

Zakon o ravnopravnosti spolova BiH („Službeni glasnik BiH“, broj 16/0, 102/09 i 32/10),

Zakon o slobodi pristupa informacijama u Federaciji BiH („Službene novine Federacije BiH“, broj 32/01 i 48/11),

Zakon o javnim nabavkama BiH („Službeni glasnik BIH“, broj: 39/14),

Zakon o zaštiti ličnih podataka („Službeni glasnik BiH“ broj 49/06, 76/11 i 89/11),

Zakon o azilu („Službeni glasnik BiH“, broj 11/16 i 16/16),

Zakon o ličnom imenu Federacije BiH („Službene novine Federacije BiH“, broj 7/12),

Zakona o matičnim knjigama Federacije Bosne i Hercegovine („Službene novine Federacije BiH“, broj: 37/12 i 80/14),

Zakon o materijalnoj podršci porodicama sa djecom u Federaciji Bosne i Hercegovine („Službene novine FBiH“, broj 52/22),

Zakon o roditeljima njegovateljima u Federaciji Bosne i Hercegovine („Službene novine Federacije BiH“, broj 75/21),

Zakon o prebivalištu i boravištu državljana BiH („Službeni glasnik BiH“, broj:32/01, 56/08i 58/15),

Zakon o upravnom postupku („Službene novine Federacije BiH“, broj:2/98 i 48/99),

Zakon o radu („Službene novine Federacije BiH“, broj: 26/16),

Zakon o hraniteljstvu („Sl.novine FBIH“,br.19/17)

Zakon o statističkim istraživanjima u Federaciji BiH („Službene novine FBiH“, broj: 63/03 i 9/09),

Zakon o računovodstvu i reviziji („Službeni glasnik BiH“, broj:42/04),

Zakon o budžetima u Federaciji BiH („Službene novine Federacije BiH“ broj: 102/13,09/14, 13/14, 08/15, 91/15 i 102/15),

Zakon o Trezoru u Federaciji BiH („Službene novine Federacije BiH“, broj: 26/16),

Zakon o računovodstvu i reviziji u Federaciji BiH („Službene novine Federacije BiH“,broj: 83/09),

Zakon o porezu na dohodak („Službene novine Federacije BiH“, broj:10/08, 9/10, 44/11, 7/13 i 65/13),

Zakon o izvršnom postupku („Službene novine Federacije BiH“, broj:32/03, 52/03, 33/06,39/06, 39/09, 35/12 i 46/16),

Zakonu o pečatu Unsko-Sanskog kantona

Zakon o arhivskoj djelatnosti

Zakon o zaštiti civilnih žrtava rata u BiH („Službene novine FBiH“ broj:60/23).

### **1.2.2. Uredbe i Odluke**

Odluka Vlade Federacije BiH o subvencioniranju troškova električne energije za korisnike stalne novčane pomoći 754/2011 od 19.07.2011. godine (Službene novine FbiH 44/11,8/11,96/12,100/13,75/14,101/15, 52/16,104/17

Uredba o primjeni odgojnih preporuka prema maloljetnicima („Službene novine Federacije BiH“, broj:13/15),

Uredba o kancelarijskom poslovanju organa uprave i službi za upravu u Federaciji Bosne i Hercegovine („Službene novine Federacije BiH“, broj:20/98),

Uredba o organizovanju i načinu vršenja arhivskih poslova u pravnim licima u Federaciji BiH („Službene novine Federacije BiH“, broj:12/03),

Uredba o računovodstvu Budžeta u FBiH („Službene novine Federacije BiH“, broj:34/14),

Uredba o naknadama troškova za službena putovanja („Službene novine Federacije BiH“,broj:44/16 i 50/16),

Uredba o postupku prijema u radni odnos („Sl. Glasnik USK“, broj 7/19).

### **1.2.3. Pravilnici**

Pravila i izmjene i dopune pravila JU „Centar za socijalni rad“ Cazin br.01/05-1026/17-1 od 29.05.2020.godine

Pravilnik o radu sa unutrašnjom organizacijom i sistematizacijom poslova i radnih zadataka JU Centar za socijalni rad br.01/34-1479/19 od 18.11.2019.godine

Pravilnik o naknadama troškova službenih putovanja zaposlenih u JU Centar za socijalni rad Cazin br:01/14-1614/19-1 od 16.12.2019.godine

Pravilnik o popisu imovine br: 01/14-1606/19-1 od 16.12.2019. godine.

Pravilnik o pečatu i štambilju JU Centar za socijalni rad Cazin br:01/05-1610/19-1 od 16.12.2019.g

Pravilnik o internim procedurama u postupku javnih nabavki, roba, usluga i radova br:01/14-1612/19 od 16.12.2019.godine

Pravilnik o internim kontrolama-internim kontrolnim postupcima br:01/05-1613/19 od 16.12.2019. godine

Pravilnik o postupku direktnog sporazuma br:01/14-323/15 od 24.02.2015.godine

Pravilnik o reprezentaciji i poklonima br:01/14-1607/19-1 od 16.12.2019.godine

Pravilnik o korištenju službenih vozila JU Centra za socijalni rad Cazin

Pravilnik o radu-čekanje na pozitivni mišljenje Službe za finansije Grada Cazina

Pravilnik o sistematizaciji radnih mjesta čekanje na pozitivni mišljenje Službe za finansije Grada Cazina

### 

### **4. Uputstva**

Uputstvo o načinu vršenja kancelarijskog poslovanja u organima uprave i službama za upravu u Federaciji BiH („Službene novine Federacije BiH“, broj:30/98, 49/98, 5/00, 6/16 i 52/16),

Uputstvo o postupku odabiranja arhivske građe iz registraturskog materijala („Službeni list SRBiH“, broj:32/75),

Uputstvo o načinu vođenja zapisnika i spisa predmeta o usvojenju („Službene novine Federacije BiH“, broj: 23/06),

Uputstvo o načinu vođenja evidencije i dokumentacije o usvojenoj djeci („Službene novine Federacije BiH“, broj: 17/06),

Uputstvo o metodama utvrđivanja podobnosti djeteta i osobe koja želi usvojiti dijete i načinu izrade mišljenja o podobnosti za usvojenje („Službene novine Federacije BiH“,broj: 17/06),

Uputstvo o vođenju evidencije sudskih odluka i sporazuma o izdržavanju djece i roditelja („Službene novine Federacije BiH“, broj: 17/06)

Uputstvo o vođenju evidencije i dokumentacije o osobama stavljenim pod starateljstvo, o poduzetim mjerama starateljstva i o imovini štićenika („Službene novine Federacije BiH“,broj: 17/06)

Uputstvo o uslovima i načinu objavljivanja obavještenja i dostavljanja izvještaja u postupcima javnih nabavki u informacionom sistemu „e-Nabavke“ („Službeni glasnik BiH“, broj: 90/14 i 53/15),

Uputstvo za pripremu modela tenderske dokumentacije i ponuda („Službeni glasnik BiH“, 10. broj: 90/14),

Zapisnik o otvaranju ponuda i uputstvo o načinu vođenja zapisnika o otvaranju ponuda ( "Sl. glasnik BiH“, broj: 90/14),

Uputstvo o objavi osnovnih elemenata ugovora i izmjena ugovora ( „Sl. glasnik BiH“ broj: 56/15)

Uputstvo o postupku za priznavanje statusa CŽR-a u FBiH.

### **1.2.5. Interna pravila i propisi**

Pravilnik o disciplinskoj i materijalnoj odgovornosti zaposlenih br. 01/05-1372/12 od 28.12.2012.godine

Pravilnik o kućnom redu br. 01/05-1371/12 od 28.12.2012.godine

Poslovnik o radu Upravnog odbora 01/05-1371/12 od 28.12.2012. godine

Pravilnik o radu posebne komisije za provođenje procedure za izbor kandidata za prijem u radni odnos u JU Centar za socijalni rad Cazin br.01/34-1489/17 od 04.12.2017.godine

Pravilnik o postupku direktnog sporazuma br.01/14-323/1

Uputstvo o kolanju računovodstvene dokumentacije br: 01/14-1608/19 Procedure načina evidentiranja i plaćanja ulaznih faktura br:01/14-1619/19 od 16.12.2019.godine

Procedure za stvaranje obaveza br: 01/14-1607/19 od 16.12.2019.godine.

# KONTINUIRANI POSLOVI

## IZVRŠAVANJE ZAKONA

Zakonom o osnovama socijalne zaštite, zaštite civilnih žrtava rata i zaštite porodice sa djecom,(„Službene novine Federacije BiH“, broj: 36/99, 54/04 i 39/06,14/09 i 45/16) uređeni su osnovisocijalne zaštite građana i njihovih porodica, osnovna prava iz socijalne zaštite i korisnici prava iz socijalne zaštite.

U nadležnosti Centra za socijalni rad je postupanje po zahtjevima građana za ostvarivanje prava na:

* Novčanu i drugu materijalnu pomoć (stalna novčana pomoć, jednokratna novčana pomoć, izuzetna novčana pomoć, novčana naknada za pomoć i njegu od strane druge osobe, novčana naknada za vrijeme čekanja na zaposlenje, naknada za porodilje u radnom odnosu i van radnog odnosa, jednokratna novčana pomoć za novorođenčad, pomoć u participaciji liječenja teško oboljelih),
* Osposobljavanje za život i rad,
* Smještaj u hraniteljsku porodicu,
* Život uz podršku u lokalnoj zajednici,
* Smještaj u ustanove socijalne zaštite,
* Usluge socijalnog i drugog stručnog rada,
* Ličnu invalidninu, dodatak za njegu i pomoć drugog lica i ortopedski dodatak.

Pored navedenih prava, osobe sa invaliditetom ostvaruju pravo na zdravstevno osiguranje putem Centra za socijalni rad, ukoliko isto ne mogu ostvariti po drugom osnovu.

TABELA 1. Procjena broja korisnika socijalne zaštite po kategorijama na području Grada Cazina za 2025.godinu

|  |  |  |
| --- | --- | --- |
| **Kategorija:** | Broj novih korisnika u 2024.g. | **Procjena broja korisnika u 2025.g.** |
| Djeca bez roditeljskog staranja | 9 | **12** |
| Djeca sa invaliditetom i ometena u fizičkom i psihičkom razvoju | 37 | **40** |
| Djeca čiji je razvoj ometen u porodičnim prilikama | 18 | **25** |
| Vaspitno zanemarena i zapuštena djeca | 25 | **35** |
| Materijalno neobezbjeđene i za rad nesposobne osobe | 2 | **3** |
| Stare osobe bez porodičnog staranja | 4 | **6** |
| Osobe sa društveno negativnim ponašanjem | 5 | **9** |
| Lica i porodice u stanju socijalne potrebe kojima je zbog posebnih okolnosti potreban odgovarajući oblik zaštite | 32 | **40** |
| Lica i porodice koje nemaju dovoljno prihoda za podmirenje životnih potreba | 334 | **360** |
| Osobe izložene zlostavljanju i nasilju u porodici | 53 | **60** |
| **UKUPNO:** | *519* | ***650*** |

TABELA 2. Procjena broja prava i usluga koja će građani ostvariti po osnovu socijalne zaštite u 2025.godini

|  |  |  |
| --- | --- | --- |
| **PRAVA SOCIJALNE ZAŠTITE PO ZAKONU** | Broj korisnika u 2024.g. | Procjena broja korisnika u 2025.g. |
| Smještaj u hraniteljsku porodicu | **2** | **5** |
| Smještaj u ustanove socijalne zaštite | **47** | **53** |
| Stalna novčana pomoć | **27** | **30** |
| Novčana naknada za pomoć i njegu od strane druge osobe | **4** | **4** |
| Novčana naknada za vrijeme čekanja na zaposlenje | **2** | **2** |
| Jednokratne novčane pomoći | **237** | **260** |
| Izuzetne novčane pomoći | **21** | **40** |
| Participacija u liječenju | **127** | **240** |
| Zdravstvena zaštita | **610** | **650** |
| UKUPNO: | **1 077** | **1 284** |
| **PRAVA IZ SOCIJALNE ZAŠTITE PO UREDBAMA** |  |  |
| Subvencioniranje troškova električne energije | **27** | **30** |
| UKUPNO: | **27** | **30** |

### Dječiji dodatak

Od 09.10.2022.godine u primjeni je Zakon o materijalnoj podršci porodicama sa djecom u FBiH (“Sl.novine FBiH”, broj 52/22) kojim je regulisano pravo na ostvarivanje **prava na dječiji dodatak.**

Navedenim Zakonom određeno je da na dječiji dodatak imaju pravo djeca do navršene 18 godine života, a uslovi za ostvarivanje prava su da ukupni mjesečni prihodi po članu zajedničkog domaćinstva ne prelazi 40% najniže plate u FBiH utvrđene u skladu sa odredbama Zakona o radu (238,40 KM za 2023.godinu) i da dijete nije smješteno u hraniteljsku porodicu ili ustanovu socijalne zaštite u periodu dužem od 30 dana.

Postupak, kao i potrebna dokumentacija za ostvarivanje ovog prava regulisana je Pravilnikom o potrebnoj dokumentaciji za ostvarivanje prava na dječiji dodatak (“Sl.novine FBiH”, broj 69/22).

Članom 25. navedenog Pravilnika određeno je da svu potrebnu dokumentaciju po službenoj dužnosti pribavlja nadležni prvostepeni organ koji vodi postupak priznavanja prava na dječiji dodatak, što je i u skladu sa članom 11. Zakona o izmjenama i dopunama Zakona o upravnom postupku (“Sl.novine FBiH”, broj:61/22), odnosno gotovo svu dokumentaciju potrebnu za ostvarivanje navedenog prava pribavlja centar za socijalni rad kao prvostepeni organ po službenoj dužnosti (dokazi iz FZ za PIO, Matičnih ureda, Porezne uprave, Odjeljenja BIZ, Biroa rada i po potrebi drugih institucija) i to za svakog punoljetnog člana domaćinstva.

Visina dječijeg dodatka iznosi **19% najniže plate u FBiH (117,61 KM)** utvrđene u skladu sa odredbama Zakona o radu.

U 2024.godini ukupno je podnešeno 2 541 zahtjev za priznavanje prava na dječiji dodatak.

Primjena novih zakonskih odredbi prouzrokovala je izuzetno povećanje obima poslova u Centru, kao i povećanje materijalnih i drugih troškova.

I u 2025.godini očekujemo približno oko 3 000 zahtjeva za priznavanje prava na dječiji dodatak posebno uzimajući u obzir činjenicu povećanja minimalne plate gdje će prihod po članu porodice iznositi 400,00KM u odnosu na onaj iz 2024.godine koji je iznosio 247,60 KM što znači da će veći broj porodica s djecom ostvarivati ovo pravo.

### 

### Dječija nedjelja

“Dječija nedjelja“ obilježava se svake godine u prvoj sedmici oktobra, а cilj obilježavanja је promocija prava djeteta, poboljšanje društvene brige za djecu i jačanje odgovornosti svih subjekata zaštite, kao i upoznavanje šire javnosti sa potrebama djece, njihovim psihosocijalnim odrastanjem pod jednakim uslovima.

Generalna skupština UN-a je 20. novembra 1959. godine usvojila “Deklaraciju o pravima djeteta”, a trideset godina poslije je usvojila “Konvenciju o pravima djeteta”.

Sva djeca na svijetu zaslužuju jednaka prava, kao i brigu i zaštitu.

Aktivnosti koje će se provoditi u okviru obilježavanja „Dječije nedjelje“, a koje proizilaze iz Zakona o socijalnoj zaštiti, zaštiti civilnih žrtava rata i zaštiti porodice sa djecom realizirat će se u toku prve sedmice mjeseca oktobra 2025.godine.

Centar će planirati aktivnosti posvećene djeci i unapređenju razvoja društvene brige o djeci, kroz programe prilagođene djeci bez roditeljskog staranja, djeci u riziku, djeci sa invaliditetom, djeci čiji je razvoj ometen porodičnim prilikama, djeci žrtvama nasilja, prosjačenja i trgovine ljudima, djeci i mladima u sukobu sa zakonom, vaspitno zanemarenoj i zapuštenoj djeci.

Na uskraćenost, neadekvatno ostvarivanje ili kršenje nekog dječijeg prava može da ukaže svako. Kad god se prava djeteta ne poštuju treba reagovati kao pojedinac, grupa ili institucija i skrenuti pažnju nadležnima: ministarstvima, institucijama, službama, lokalnim organima ili se obratiti organizacijama za prava djece za pomoć i posredovanje.

Novčana sredstva za obilježavanje Dječije nedjelje smo dobili od Kantonalnog ministarstva u 2024.godini kao što je to i bio običaj prethodnih godina, a planiran je i nastavak te saradnje u budućnosti.

Kao i svake godine tako smo i u 2024.godini na Javni poziv Federalnog ministarstva rada i socijalne politike, a u okviru Dječije nedjelje, kandidirali jedno dijete s područja Grada Cazina koji je odličan učenik, a nalazi se u teškoj materijalnoj situaciji za jednokratnu novčanu pomoć. U 2024.godini smo kandidirali učenicu bez oca, a koja zadovoljava kriterije utvrđene Javnim pozivom.

### 2.1.3. Porodični zakon FBiH

Porodični zakon Federacije BiH propisuje da je Centar organ starateljstva, odnosno organ društveno - pravne zaštite porodice. Kao takav, Centar ima posebna ovlaštenja i prava u oblasti zaštite braka, porodice i njenih članova, maloljetne djece kao i odraslih osoba koji su pod starateljstvom, te je samim tim i njegova uloga veoma složena, značajna i odgovorna.

Poglavlja Porodičnog zakona Federacije Bosne i Hercegovine u kojima su sadržane obaveze Centra su:

* Posredovanje,
* Usvojenje,
* Prava i dužnosti roditelja i djece.
* Zaštita prava i interesa djece.
* Starateljstvo,
* Izdržavanje,
* Imovinski odnosi roditelja djece.
* Postupak pred sudom.

Poslovi koje Centar kontinuirano obavlja, navedeni su u tabeli 3., a procjena broja predmeta je urađena na osnovu podataka iz 2022.godine.

Naročitu pažnju tokom 2025. godine Centar će posvetiti sljedećim aktivnostima:

* Regulisati izdržavanje djece kod priznatog očinstva/materinstva, te pratiti izdržavanje djece,
* Zaštite ličnih i imovinskih prava djece,
* Pružanje pomoći roditeljima da odgovorno vrše roditeljske dužnosti,
* Regulisanje statusnih pitanja djece (određivanje imena i prezimena djeteta, promjena prezimena, imena, upis djece u matične knjige rođenih, knjige državljana i drugo, davanje mišljenja za izdavanje putne isprave djetetu),
* Nadzor nad ostvarivanjem roditeljskog staranja,
* Učestvovati u bračnim sporovima i sporovima odnosa roditelja i djece,
* Učestvovati u postupku oduzimanja i vraćanja poslovne sposobnosti.

Poslovi koji se odnose na Porodični zakon su veoma složeni, osjetljivi i potreban je permanentan i kontinuiran rad na istim.

TABELA 3. Procjena broja predmeta koji se odnose na postupanje po Porodičnom zakonu za 2025.godinu

|  |  |  |
| --- | --- | --- |
| **Poslovi koji se odnose na primjenu porodičnog zakona** | Broj korisnika u 2024.g. | Procjena broja korisnika u 2025.g. |
| Broj posredovanja | **82** | **95** |
| Broj mišljenja i prijedloga o povjeri, izdržavanja i kontaktiranja djece koja su donešena na zahtjev Suda | **106** | **120** |
| Mišljenje za zaključenje braka prije punoljetstva | **3** | **5** |
| Upozorenje na propuste u staranju o djetetu i pružanje pomoći u otklanjanju istih | **4** | **7** |
| Nadzor nad ostvarivanjem roditeljskog staranja | **8** | **12** |
| Saglasnost za raspolaganje imovinom maloljetnika | **16** | **20** |
| Saglasnost za raspolaganje imovinom odraslih | **0** | **1** |
| Oduzimanje roditelju prava da živi sa djetetom | **0** | **1** |
| Oduzimanje roditeljskog staranja (slučaj na sudu) | **1** | **1** |
| Utvrđivanje/osporavanje materinstva i očinstva | **0** | **2** |
| Starateljstvo nad punoljetnim i maloljetnim licima | **11** | **15** |
| Starateljstvo za poseban slučaj | **173** | **192** |
| Usvojenje potpuno | **0** | **2** |
| Zahtjeva za usvojenje | **20** | **25** |
| Promjena ličnog imena | **37** | **45** |
| Određivanje ličnog imena djeteta | **4** | **7** |
| Oduzimanje poslovne sposobnosti | **2** | **4** |
| Izdato uvjerenja o poslovnoj sposobnosti | **151** | **170** |
| **UKUPNO:** | **618** | **724** |

### 2.1.4. Hraniteljstvo

Hraniteljstvo je usluga socijalne zaštite, kojom se djeci i odraslim licima koja/e su privremeno ili trajno lišena roditeljskog, odnosno porodičnog staranja, omogućava zaštita u porodičnom okruženju.Djeca i odrasla lica u hraniteljstvu ostaju do prestanka razloga zbog kojih su smještena.

Najčešći razlozi smještaja djeteta u hraniteljsku porodicu su: napuštanje djeteta od strane roditelja, grubo zanemarivanje, zapuštanje i zlostavljanje djece od strane njihovih roditelja, spriječenost roditelja da brinu o djeci zbog bolesti, smrt roditelja, te druge situacije u kojima je potrebno zbrinuti dijete u hraniteljsku porodicu.

15.03.2017. godine stupio je na snagu Zakon o hraniteljstvu koji je počeo sa svojom primjenom krajem marta 2018. godine, a koji omogućava veće naknade hraniteljima, edukacije hranitelja da svoj posao obavljaju profesionalno, nove uslove za hranjenike koji će moći rasti u porodičnom okruženju i koji mnogo bolje može zadovoljiti njihove potrebe nego smještaj u Ustanovu. Postoje 4 vrste hraniteljstva i svaki tip odgovara potrebama djeteta, gdje je tradicionalno najviše slično nekadašnjem smještaju u drugu porodicu.u sklopu hraniteljstva imamo postojećih 4 hranitelja koji svoju dužnost obavljaju već dugi niz godina.

Prema članu 42. Zakona o hraniteljstvu stručni radnici Centra aktivno promovišu razvoj hraniteljstva u skladu sa utvrđenim potrebama, te je u skladu s tim planiran rad na promociji hraniteljstva kao alternativnog oblika zbrinjavanja djece bez roditeljskog staranja, ali i odraslih lica koja su ostvarila pravo na usluge zaštite izvan vlastite porodice. Tokom 2025.godine planira se izvršiti revizija individualnih planova zaštite.

U toku 2025.godine Centar će za potencijalne hraniteljske porodice vršiti stručnu procjenu o ispunjavanju uslova za obavljanje hraniteljstva, kojoj prethodi prikupljanje dokumentacije po službenoj dužnosti, kao i od strane potencijalnih hranitelja. Nakon izvršene stručne procjene, potencijalni hranitelji će se upućivati na edukaciju, a po pribavljenom pozitivnom mišljenju edukatora, donosit će se rješenja o ispunjavanju uslova za obavljanje hraniteljstva. Tokom 2025.godine očekujemo veći broj hraniteljskih porodica koje će ispunjavati uslove za obavljanje hraniteljstva.

**Hraniteljstvo nije trajnog karaktera, a za 2025.godinu očekujemo prijave hranitelja te edukaciju već postojećih hranitelja koji godinama obavljaju hraniteljstvo.**

### 2.1.5. Maloljetnici u sukobu sa zakonom

U 2024.godini procesuirano je 6 maloljetnika zbog činjenja krivičnih djela, a za tri se još uvijek čeka odluka Kantonalnog tužilaštva

Primjenom Zakona o zaštiti i postupanju s djecom i maloljetnicima u krivičnom postupku kao i Uredbe o primjeni odgojnih preporuka, Centar je bio u obavezi da potpiše sporazum o suradnji s nekim udruženjem, ustanovom ili preduzećem u kojem bi se mogla provoditi odgojna preporuka Uključivanje u rad bez naknade na poslove humanitarnog ili lokalnog značaja.

Taj sporazum je potpisan sa JKP „Čistoća“ Cazin, a u 2025.godini planiramo isti sporazum potpisati i sa nekim lokalnim udruženjem kao što je Vijeće mladih Grada Cazina ili Crvenim križom. Prema istom Zakonu Centar može voditi i postupak medijacije. Naša Ustanova za ovu svrhu ima educirana dva stručna radnika.

U narednoj godini je bitno raditi i na primarnoj prevenciji maloljetničke delinkvencije u kojoj će sudjelovati porodica, škola, lokalna zajednica, sportski klubovi, vjerske i nevladine organizacije i sl.

U 2024.godine zajedno sa službenicima PS Cazin odrađene su edukacije u osnovnim I srednjim školama na temu vršnjačkog nasilja I maloljetničke delinkvencije u cilju prevencije istih. I u 2025.godini planiramo raditi edukacije za roditelje, adolescente, kao i za mlađu djecu. U narednoj godini očekujemo veću angažiranost roditelja, škola te drugih Centara koji mogu pomoći u sprečavanju pojave maloljetničke delinkvencije. Također, planiramo u suradnji sa određenim udruženjem raditi I na prevenciji svih oblika ovisnosti što se pokazalo u našem radu kao jedan od gorućih problema s kojima se mladi susreću.

TABELA 4. Procjena broja mjera, preporuka, pripremnih postupaka i prekršajnih postupaka prema maloljetnicima u 2024.godini

|  |  |  |
| --- | --- | --- |
| **ODGOJNE MJERE:** | **Broj izrečenih preporuka/mjera u 2024.** | **Procjena broja izrečenih preporuka/mjera u 2025.g.** |
| Sudski ukor | **0** | **1** |
| Upućivanje u Disciplinski/vaspitni centar | **0** | **0** |
| Posebne obaveze | **2** | **2** |
| Pojačan nadzor roditelja, usvojitelja ili staratelja | **1** | **3** |
| Pojačan nadzor u drugoj obitelji | **0** | **0** |
| Pojačan nadzor nadležnog organa starateljstva | **3** | **5** |
| Upućivanje u vaspitnu ustanovu | **0** | **0** |
| Upućivanje u vaspitno-popravni dom | **0** | **0** |
| Upućivanje u posebnu ustanovu za liječenje i osposobljavanje | **0** | **0** |
| Upućivanje u maloljetnički zatvor | **0** | **0** |
| **ODGOJNE PREPORUKE:** |  |  |
| Policijsko upozorenje | **0** | **1** |
| Lično izvinjenje oštećenom | **1** | **1** |
| Naknada štete oštećenom | **0** | **0** |
| Redovnv o pohađanje škole | **2** | **4** |
| Rad bez naknade u humanitarnim organizacijama ili poslovima socijalnog lokalnog ili eko sadržaja | **2** | **5** |
| Uključivanje u pojedinačni ili grupni tretman vaspitnih, obrazovnih, psiholoških i drugih savjetovališta | **0** | **2** |
| **POKRENUTI POSTUPCI PREMA MALOLJETNICIMA** | **9** | **12** |
| **PREKRŠAJNI POSTUPCI PREMA MALOLJETNICIMA** | **33** | **40** |
| **UKUPNO:** | **50** | **76** |

### 2.1.6. Zaštita osoba sa duševnim smetnjama

U 2025.godini planira se kontinuirano nastaviti i unaprijediti suradnju sa Centrom za mentalno zdravlje, Kantonalnom bolnicom i PS Cazin kroz organizaciju sastanaka u cilju unapređenja suradnje, postizanja integrativnog pristupa u rješavanju problema osoba sa duševnim smetnjama te definisanje jasnih pravila i nadležnosti.

U 2021.godini stručni radnici Centra su završili edukaciju koja se odnosi na kompleksni otpust osoba sa duševnim smetnjama nakon hospitalizacije u zdravstvenoj ustanovi. To se odnosi na otpust poslije kojeg je osobi neophodna podrška jedne ili više službi, a sam otpust zahtjeva koordinaciju više službi kako bi otpust pacijenta bio siguran.

**Stoga je u narednoj godini bitno potpisati sporazume o suradnji sa zdravstvenim ustanovama, a koji se tiče kompleksnog otpusta.**

Što se tiče ove problematike bitno je raditi s porodicama lica sa duševnim smetnjama, jer obično takva lica nemaju adekvatnu porodičnu podršku I pomoć.

### 2.1.7. Nasilje u porodici

Kao i proteklih godina, nažalost, u bosansko-hercegovačkom društvu nasilje u porodici, odnosno među članovima porodice je i dalje izraženo. Nasilje je, nažalost, postalo svakodnevnica. ali i predmet javne pažnje, narodito nevladinih organizacija. Bosna i Hercegovina, kao potpisnica odgovarajućih međunarodnih konvencija, preuzela je obavezu, da zakonski reguliše mjere protiv nasilja u porodici.

U 2024. godini evidentirane su 53 prijave nasilja u porodici, od čega 6 u Centru za socijalni rad, dok su ostale u policiji. U istoj godini su izrečene zaštitne mjere za 53 osobe, a u Sigurnu kuću je smješteno 14 osoba. Multisektorski tim formiran 2020.godine planira i u 2024.godini zajednički raditi na prevenciji i problematici nasilja.

S obzirom da na USK-u imamo samo jednu Sigurnu kuću koja se nalazi u Bihaću, u 2025.godini planiramo pokrenuti inicijativu da se Sigurna kuća otvori I na području naše lokalne zajednice ili da se uspostave socijalni stanovi koji bi bili na privremenom raspolaganju žrtvama nasilja.

Saradnja sa drugim institucijama u 2024. godini bila je na odličnom nivou. Zajedničke terenske posjete i intervencije Centra za socijalni rad i policije značajno doprinose rješavanju problema u porodicama gdje je počinjeno nasilje te sprječeno eventualno nasilje.

Zajednička suradnja između Centra za socijalni rad i policije planirana je i u idućoj 2025. godini kroz zajedničke terenske posjete i intervencije s ciljem rješavanja problema u porodicama gdje je počinjeno nasilje.

Radit ćemo i u 2025.g. na razvoju rada sa obrazovnim ustanovama, Centrom za mentalno zdravlje i svim drugim ustanovama koje bi mogle pomoći u prevenciji nasilja u porodici.

Centar za socijalni rad raditi će sa žrtvama nasilja, kao i sa počioniocima nasilja u suradnji sa Centrom za mentalno zdravlje (CZM). Također Centar za socijalni rad će intenzivnije raditi na prevenciji nasilja u porodici na način da se putem prezentacija u školama i lokalnoj zajednici upoznaju javnost i građani o značaju ovog problema. Posebna pažnja će se posvetiti porodicama u riziku, tj. porodicama koje su slabijeg materijalnog stanja, porodice koje imaju članove porodice sa psihičkim smetnjama i ostale koje pokazuju znakove rizičnog ponašanja.

U 2024.godini Vlada USK-a je donijela Odluku o usvajanju programa utroška sredstava Socijalnog zbrinjavanja žrtava nasilja koja su do kraja 2024.godine raspodjeljena žrtvama nasilja.

Centar za socijalni rad će surađivati i sa NVO koje bi podržale aktivnosti Centra u prevenciji nasilja u porodici. Također nastavit će se suradnja sa Sigurnom kućom, koja žrtvama nasilja nudi zaštitu u vidu smještaja.

Povećanje ili smanjenje broja nasilja se ne može tačno predvidjeti, ali je potrebno i u 2025. godini raditi na prevenciji kako ne bi dolazilo do povećanja. Potrebna je saradnja svih institucija koje rade na problematici nasilja u porodici kako bi se radilo na prevenciji, te adekvatno reagovalo u slučaju počinjenog nasilja. Također je potrebno napraviti protokol o postupanju sa počiniocima nasilja koji su psihički bolesnici, odnosno ko je nadležan za takve osobe i njihovo liječenje.

Centar će raditi i sa porodicama u kojima postoji nasilje ili sumnja na nasilje odnosno preduzimaće preventivne mjere (mjera upozorenja, nadzor nad ostvarivanjem roditeljskog staranja) te u krajnjem slučaju i represivne mjere koje su u nadležnosti suda, a na inicijativu Centra oduzimanje prava roditelja da živi s djetetom, oduzimanje prava na roditeljsko staranje), a sve s ciljem zaštite najboljeg interesa djeteta.

### 2.1.8. Zakon o ličnom imenu

Zakonom o ličnom imenu uređuje se sadržaj, korištenje, određivanje i promjena ličnog imena bdržavljanima Federacije Bosne i Hercegovine, kao i druga pitanja koja se odnose na lično ime.

Iz odredbi navedenog Zakona proizilaze i obaveza Centra kao organa starateljstva i to u sljedećim situacijama:

* kada se roditelji nisu sporazumjeli o ličnom imenu djeteta, te u tom slučaju lično ime određuje Centar. Centar je dužan pokrenuti postupak za određivanje ličnog imena djeteta, u roku ođ 15 dana od dana prijema obavjesti od matičara da se roditelji nisu sporazumjeli o ličnom imenu djeteta.
* U slučaju da oba roditelja nisu živa ili nisu u mogućnosti vršiti roditeljsko staranje, lično ime određuje lice kojem je povjereno staranje o djetetu, ali uz saglasnost Centra, odnosno organa starateljstva.
* Također, lično ime određuje organ starateljstva, u slučaju djeteta čiji su roditelji nepoznati. Centar ima ulogu i u slučaju prestanka usvojenja, obzirom da po prestanku usvojenja, usvojenik može uzeti lično ime koje je imao prije usvojenja, a ako je usvojenje prestalo prije nego što je usvojenik navršio 18 godina, izjavu o uzimanju ličnog imena, daju lica ovlaštena za određivanje ličnog imena, odnosno, organ starateljstva.
* Centar ima obavezu i kada je riječ o promjeni ličnog imena, u slučaju kada se lično ime maloljetnom djetetu mijenja, ali na zahtjev staratelja, onda je isti dužan dati svoju saglasnost.

Također, u slučaju da drugi roditelj nije dao saglasnost za promjenu ličnog imena maloljetnom djetetu, odluku o sporu donijet će nadležni organ starateljstva.

### 2.1.9. Zakon o matičnim knjigama

Iz odredbi navedenog Zakona proizilaze i neke obaveze Centra kao organa starateljstva, naročito u onim slučajevima kada roditelji nisu prijavili ime djeteta u roku, a paralelno, u skladu s istim organ starateljstva ima obavezu i po osnovu odredbi Zakona o ličnom imenu.

S druge strane ako se radi o punoljetnom licu, organ starateljstva po prijemu obavještenja od strane matičara, dužan je tom licu imenovati posebnog staratelja u skladu sa odgovarajućim odredbama Porodičnog zakona, koje se odnose na to pitanje i koji će osigurati provođenje postupka naknadnog upisa tog lica u matičnu knjigu rođenih ili dopunu podataka u toj knjizi.

Centar ima obavezu i prilikom upisa djeteta čiji su roditelji nepoznati, jer se i upis u matičnu knjigu rođenih vrši na osnovu pravomoćnog rješenja nadležnog organa starateljstva, koje taj organ dostavlja nadležnom matičaru. U slučaju usvojenja djeteta i upisa djeteta u matičnu knjigu rođenih, organ starateljstva također, ima bitnu ulogu, jer se isti vrši na osnovu pravomoćnog rješenja nadležnog organa starateljstva o potpunom ili nepotpunom usvojenju djeteta.

Upis raskida usvojenja u matičnu knjigu rođenih vrši se također na osnovu pravomoćnog rješenja organa starateljstva o raskidu usvojenja. Iz odredbi ovog Zakona, Centar ima obavezu pružanja besplatne stručne pomoći, kao i ostalih potreba, a koje se odnose na upis lica u matičnu knjigu rođenih i knjigu umrlih, licima koja imaju status socijalno ugroženih lica ili nacionalnih manjina, te je istim dužan postaviti posebnog staratelja u cilju regulisanja navedenog.

## IZVRŠAVANJE DRUGIH PROPISA

### Uredba o primjeni odgojnih preporuka prema maloljetnicima

Aktivnosti Centra prema Uredbi o primjeni odgojnih preporuka prema maloljetnicima date su u poglavlju koje obrađuje postupanje Centra po Zakonu o zaštiti i postupanju sa djecom i maloljetnicima u krivičnom postupku. Pored aktivnosti sadržanih u navedenom poglavlju Centar će se tokom 2025. godine baviti pitanjima zaštite maloljetnih počinilaca krivičnih djela, te primarne prevencije maloljetničkog prestupništva.

Edukaciji radnika Centra o postupanju po propisima koji uređuju maloljetničko prestupništvo Centar će u 2025.godini posvetiti posebnu pažnju. Akcenat u edukaciji radnika Centra biti će na Programu edukacije, posredovanja kroz medijacije u krivičnom postupku prema maloljetnicima u Federaciji BiH koji je donio Federalni ministar rada i socijalne politike.

### Naknada za treće i svako naredno živorođeno dijete

Naknada za treće i svako naredno živorođeno dijete utvrđena je Odlukom Vlade USK o isplati naknade za treće i svako naredno živorođeno dijete za 2024. godinu.

U 2024.godini ovo pravo je ostvarilo 71 korisnik, a u 2025.godini očekujemo povećanje broja osoba koja će ostvariti pravo na ovu naknadu.

### Pravo na sufinansiranje troškova prevoza učenika srednjih škola u Gradu Cazin

Ovo pravo u 2024.godini mogli su ostvariti učenici srednjih škola sa područja Grada Cazina koji putuju preko 5 km uz kriterij imovinskog cenzusa.

U 2024.godini broj ovih korisnika je bio 202.

U 2025.godini budžetom su planirana sredstva za ovu namjenu, ali pravilnikom će se regulisati kriteriji za ostvarivanje ovog prava.

### Zakon o roditeljima njegovateljima u Federaciji Bosne i Hercegovine

*Službene novine Federacije BiH, broj 75/21 od 22.09.2021g.*

Ovim zakonom uređuju se pojam i status roditelja njegovatelja, uslovi za priznavanje statusa roditelja njegovatelja, pravo roditelja njegovatelja na materijalnu podršku u vidu mjesečne naknade i pripadajućih doprinosa, postupak ostvarivanja prava, finansiranje, nadzor i druga pitanja od značaja za ostvarivanje prava roditelja njegovatelja u Federaciji Bosne i Hercegovine.

Roditelj njegovatelj u smislu ovog zakona je roditelj lica sa 100% invaliditetom uzrokovanog bolešću ili poremećajem u razvoju, kao i slijepog lica čiji je ostatak vida na oba oka ispod 0,05 s korekcijom, odnosno roditelj lica koje se, prema nalazu Instituta za meidicnsko vještačenje zdravstvenog stanja, ne može osposobiti za samostalan život niti može samostalno zadovoljavati barem jednu od sljedećih osnovnih životnih potreba:

a) kretanje u stanu i izvan stana;

b) uzimanje hrane;

c) oblačenje i svlačenje;

d) održavanje lične higijene ili

e) obavljanje drugih fizioloških potreba.

Status roditelja njegovatelja iz stava može ostvariti i lice iz reda srodnika koje je, u skladu s odredbama Porodičnog zakona Federacije Bosne i Hercegovine, nadležni organ imenovao za staratelja.

U 2024.godini 2 osobe je ostvarilo pravo na status roditelja njegovatelja, a za tri osobe je ovo pravo ukinuto ili zbog smrti ili nekih drugih razloga zbog kojih ne ispunjavaju uvjete za ostavrivanje nastavak ovog prava. Na kraju 2024.godine ukupan broj roditelja njegovatelja je bio 59, a u 2025.godini očekujemo da taj broj bude isti ili manji, jer većina roditelja koji zadovoljavaju zakonske kriterije su ostvarila ovo pravo.

# DRUGI KONTINUIRANI POSLOVI

## PROJEKTI CENTRA

**U 2024.godini realiziran je projekat nabavke namještaja i kompjuterske opreme u suradnji s Federalnim ministarstvom rada i socijalne politike kroz Projekta- „Kapitalni transferi drugim nivoima vlasti i fondovim-Sufinansiranje projekata za centre za socijalni rad i javne ustanove socijalne zaštite“.**

U 2025.godini planirani su sljedeći Projekti:

* **Promocija hraniteljstva**

(U drugim dijelovima plana i programa Centra objašnjeno.)

* **Pravda za svako dijete**

*Cilj Projekta “Pravda za svako dijete” je da djeca u sukobu sa zakonom, djeca u riziku, i djeca žrtve/svjedoci dobijaju kvalitetnije usluge i zaštitu od strane pravosudnog sistema, uključujući sektore sigurnosti i socijalne zaštite. Dugoročno, Projekat “Pravda za svako dijete” namjerava da unaprijedi zaštitu djece koja su u kontaktu sa zakonom i poboljša dobrobit djece i mladih te doprinese pozitivnim promjenama i osigura bolju budućnost za Bosnu i Hercegovinu.*

* **Uspostava porodičnog ili savjetovališta za djecu i mlade**
* **Projekat prevencije vršnjačkog nasilja i maloljetničke delinkvencije**

## ZAPOŠLJAVANJE, STRUČNA USAVRŠAVANJA I EDUKACIJE

U 2024.godini radnici Centra su prisustvovali raznima edukacijama koje su se plaćale iz sredstava Centra ili su bile u organizaciji drugih ustanova, NVO, udruženja i sl.

Tako je za psihologa omogućena stručne edukacije iz oblasti psihologije i psihodijagnostike. Socijalni radnici su pohađali edukacije iz oblasti hraniteljstva, nasilja u porodici, trgovine ljudima.

U 2025.godini je planirano donijeti Program edukacije i stručnog usavršavanja radnika JU Centra za socijalni rad Cazin, a u skladu s potrebama koje se iskažu. Planirane su edukacije iz oblasti nasilja u porodici, vršnjačkog nasilja, maloljetničke delinkvencije, hraniteljstva te postupanju u slučajevima konfliktnih razvoda braka koji uključuju djecu.

U 2025.godini zbog povećanja obima poslova koji su u nadležnosti Centra i zbog što kvalitetnije usluge našim korisnicima planirano je zapošljavanje jednog stručnog radnika.

## SUPERVIZIJA

Socijalni rad spada u kategoriju pomagačkih zanimanja, a samim tim je i jedno od najstresnijih zanimanja. Kako se stručni radnici u svom svakodnevnom radu susreću sa sve složenijim i zahtjevnijim situacijama kod istih se osjeća periodično zamor i prezasićenost. Kako bi spriječili sagorijevanje na poslu te kako je uočena potreba stručnih radnika za kontinuiranom supervizijom i iduće godine planiramo organizovati cikluse supervizije.

U periodu između supervizija organizovaće se intervizije za kompleksne i specifične slučajeve i po potrebi svakog radnika.

I dalje će se održavati stručni timovi i kolegiji na sedmičnom nivou.

**Za 2025.godinu planirano je pokrenuti inicijativu prema Vladi USK-a, nadležnom ministarstvu da se donese Pravilnik o sprovođenju supervizije u ustanovama socijalne zaštite na području USK-a.**

**U 2025.godini CSR će iz vlastitih sredstava obezbjediti superviziju onim stručnim radnicima koji iskažu potrebu za istom.**

## SARADNJA SA INSTITUCIJAMA I ORGANIZACIJAMA

### Policijska stanica Cazin

Iako je suradnja s policijom izuzetno dobra ipak se ukazala potreba redovnije neposredne komunikacije sa službenicima policije s kojima se svakodnevno surađuje. Zbog ranije ukazane potrebe formiran je Međusektorski tim za suradnju u području sprečavanja nasilja u porodici.

Također, formirana je I neformalna grupa na lokalnom nivou koja se sastoji od predstavnika Centra, PS Cazin I Centra za mentalno zdravlje u području zaštite lica sa duševnim smetnjama i kompleksnog otpusta te se u skorije vrijeme planira održavanje sastanaka sa odgovornim licem u PS Cazin s ciljem otklanjanja aktualnih teškoća i dogovor.

### Centar za mentalno zdravlje (CMZ)

Suradnja Centra za socijalni rad s CMZ je gotovo svakodnevna. Međutim, najviše nejasnoća i komplikacija imamo kada je u pitanju zaštita osoba sa duševnim smetnjama te je planirano održavanje sastanka sa direktorom Doma zdravlja i rukovodiocem CMZ oko formiranja tima za kompleksni otpust kao i redovno (mjesečno) održavanje sastanaka s ciljem bolje međusobne komunikacije te bržeg i kvalitetnijeg zajedničkog postupanja.

I u 2025.godini je planirano intenzivirati suradnju I održavati radne sastanke na mjesečnom nivou.

### Ustanove socijalne zaštite

U 2025.godini planira se u toku godine posjeta maloljetnim i punoljetnim štićenicima koji se nalaze smješteni u ustanove socijalne zaštite te održavanje sastanaka sa rukovodiocima ustanova radi rješavanja aktualnih problema i produbljenje suradnje i komunikacije.

### Centar za razvoj inkluzivnih praksi (CRIP)

U suradnji s CRIP-om u planu je i izrada baze podataka djece i mladih sa poteškoćama u razvoju. JU Centar za socijalni rad Cazin biti će inicijator kreiranja baze koja će omogućiti bržu i efikasniju dostupnost informacijama kao i poboljšanja usluga koje su potrebne djeci sa poteškoćama u razvoju. Za ostvarivanje cilja potrebna je aktivna komunikacija i suradnja sa CRIP Cazin i Bihać, domovima zdravlja sa područja Unsko-sanskog kantona kao i svih Centara za socijalni rad sa područja USK.

### Osnovne i srednje škole

Pored redovne i uobičajene suradnje sa školama nakon potpisanog sporazuma o sekundarnoj prevenciji sa školama u idućoj godini se redovno planiraju održavati sastanci u okviru općinskog referalnog mehanizma u svrhu pružanja multisektorske podrške djeci u srednjem i visokom riziku.

Za iduću godinu planirane su aktivnosti edukacije roditelja I djece u oblasti vršnjačkog nasilja I odgovornog roditeljstva koje će se odvijati u suradnji sa školom i PS Cazin.

### Nevladine organizacije i udruženja

I naredne godine planiran je nastavak suradnje sa nevladinim organizacijama (IOM, UNICEF, SAVE THE CHILDREN) kao i domaćim udruženjima (“Žene s Une”, Ruka ruci” I sl.). Isto tako u suradnji s udruženjem u borbi protiv ovisnosti „Ruka ruci“ planirane su aktivnosti u školama na temu prevencije ovisnosti.

## 

## PROMOCIJA HRANITELJSTVA

U FBiH je pravni okvir za razvoj hraniteljstva uspostavljen Zakonom o hraniteljstvu koji je na snazi od marta 2018. godine. Ovim zakonom, koji se za razliku od drugih zakona iz oblasti socijalne zaštite ne razlikuje od kantona do kantona, uređeno je pravo na smještaj djece bez roditeljskog staranja u drugu porodicu i razvoj hraniteljstva i u onim kantonima FBiH u kojima to dosad nije bio slučaj. Time je omogućen jednak kvalitet i pristup uslugama hraniteljstva na području cijele FBiH, jednake procedure identifikacije i ujednačena metoda odabira i edukacije hranitelja, kao i jedinstven sistem praćenja rada hranitelja.

U Bosni i Hercegovini veliki broj djece odrasta bez adekvatnog roditeljskog staranja, koja usljed nemogućnosti života u vlastitoj biološkoj porodici budu smještena u ustanove socijalne zaštite. Jedan od najboljih načina da se ovoj posebno osjetljivoj i ranjivoj populaciji pruži zaštita, ljubav i podrška jeste hraniteljstvo.

Hraniteljstvo predstavlja oblik zaštite izvan vlastite porodice kojim se djetetu ili odrasloj osobi osigurava odgovarajući porodični smještaj i zaštita. Hraniteljstvom se, kao oblikom zaštite, djetetu ili odrasloj osobi obezbjeđuje sigurna i podsticajna sredina za razvoj, pruža adekvatna njega i briga o zdravlju, obrazovanju, te podrška za uspostavljanje i održavanje veza s biološkom porodicom, rodbinom, prijateljima i lokalnom zajednicom, kao i podrška za očuvanje ličnog, porodičnog i nacionalnog identiteta. Da bi hranitelj, preuzeo brigu o djetetu bez roditeljskog staranja, odnosno odrasloj osobi, potrebno je da ispunjava određene uslove propisane Zakonom o hraniteljstvu FBiH, te da prođe stručnu procjenu i edukaciju.

**U 2025.godini planira se aktivno raditi na medijskog promociji i promociji kroz distribuciju promotivnog materijala kao i održavanje okruglih stolova u mjesnim zajednicama s ciljem približavanja pojma hraniteljstva građanima i razbijanja tabua kada je u pitanju ova tema.**

## UNAPREĐENJE INFORMATIČKO TEHNIČKE OPREMLJENOSTI

**Iako Centar u ovom trenutku raspolaže adekvatnom informatičkom i kancelarijskom opremom istu je potrebno nastaviti kontinuirano održavati.**

U 2025.godini planirano je uvođenja programa DOCUNOVA koji je namjenjen za praćenje procesa rješavanja, pohranjivanja i arhiviranja predmeta u skladu sa važećim zakonskim propisima iz oblasti kancelarijskog poslovanja i arhivske građe. Programski paket **Docunova 3** transformiše radni proces sa papira u jednostavni digitalni proces u kojem je informacija potencijalno dostupna u svakom trenutku i na svakom mjestu. U 2025.godini planirana je obuka uposlenika o radu u navedenom program kao I početak upotrebe istog.

## OBILJEŽAVANJE ZNAČAJNIH DATUMA

U narednoj godini planirano je prigodno obilježiti sljedeće značajne datume:

* ***Svjetski dan socijalnog rada***
* ***Međunarodni dan porodice***
* ***Međunarodni dan djeteta***
* ***Međunarodni dan borbe protiv siromaštva i socijalne isključenosti***
* ***Međunarodni dan podizanja svijesti o poremećajima iz spektra autizma***

## PROMOCIJA CENTRA KROZ MEDIJE

Današnji način života u dobrom dijelu odvija se 'na ekranima'. Svaka naša radnja tijekom dana bazirana je na korištenju internetskih stranica ili društvenih mreža. Društvene mreže danas su postale lako dostupnima i sveprisutnima među populacijom. Institucije koje koriste društvene mreže na taj način mogu dosegnuti značajan broj korisnika te na njih utjecati. U 21. stoljeću došlo je do 'eksplozije' poruka koje se prenose putem ovih medija.

One su postale važan faktor koji utječe na različite aspekte ponašanja korisnika uključujući svjesnost, usvajanje informacija, mišljenje i stavove.

U 2025.godini intenzivnije planiramo raditi na unapređenju suradnje s medijima i afirmativno informisati građane o aktivnostima koje Centar provodi. Velika većina naših korisnika dolazi nažalost iz tradicionalno isključenih grupa našeg društva i zbog njihove zaštite i prevencije diskriminacije, te vodeći računa o etičkim pravilima i načelima kao i zaštiti podataka naših korisnika, sadržaj koji budemo objavljivali dodatno će se analizirati prije svake objave kako ne bi prekršili navedena pravila i načela. Preko naše web stranice, stranica na društvenim mrežama kao i internet portalima planiramo objavljivati zanimljive stručne članke i sadržaje o temama iz djelokruga našeg rada.

U planu je izrada kratkih informativnih brošura i letaka za područja gdje se pokazala najveća potreba informisati korisinke kao npr.razvod braka, hraniteljstvo, osnovni sadržaji roditeljske skrbi i sl.

. **DIREKTORICA CENTRA**

*mr.scr. Amela Toromanović*